ઉપરાંત, મુદ્દામાલમાં જપ્ત કરેલી રિવોલ્વર પણ બે મહિના બાદ એફએસએલમાં મોકલવામાં આવી હતી. જે પણ શંકા ઉપજાવે તેવો મુદ્દો બહાર આવ્યો હતો. જેથી આરોપી તરફે કોર્ટમાં એવી દલીલ કરવામાં આવી હતી કે, સાક્ષીઓ બનાવના સ્થળે હતા જ નહીં તેમની ફક્ત સહી જ કરાવી લેવામાં આવી છે જેથી તેમની જુબાની માની શકાય નહીં, આખીય ફરિયાદ ખોટી રીતે ટાર્ગેટ પુરો કરવા કરવામાં આવી છે તેથી નિર્દોષ છોડી મૂકવા જોઇએ. ત્યારબાદ કોર્ટે આરોપીને નિર્દોષ છોડી મૂકવાનો આદેશ કર્યો છે. જ્યારે 14 જૂન 2014 દરિયાપુર પ્રેમદરવાજા નજીક દેશી પિસ્ટલ અને છ કારતૂસ સાથે એઝાઝખાન અશરફખાન પઠાણને બાતમીના આધારે ક્રાઇમ બ્રાન્ચે ઝડપી પાડ્યો હતો. કેસની સુનાવણી દરમિયાન વકીલે એવી દલીલ કરી હતી કે, મુદ્દામાલ સ્થળ પર સીલ કરવામાં આવ્યો નથી જેથી તેના સાથે ચેડાં થયાની પુરી શક્યતા છે, પંચો અને સાક્ષીઓની ફક્ત પોલીસે સહી લઇ લીધી છે. સાક્ષીઓ પણ હોસ્ટાઇલ થઇ ગયા છે, હથિયાર પણ એફએસએલમાં નવ દિવસ બાદ મોકલવામાં આવ્યું છે જેનો ક્રાઇમ બ્રાન્ચે કોઇ જ ખુલાસો કર્યો નથી. ત્યારે આરોપી સામે પુરાવા ન હોવાથી કોર્ટે નિર્દોષ છોડી મૂકવો જોઇએ. આવી દલીલ બાદ કોર્ટે આરોપીને નિર્દોષ છોડી મૂક્યો છે.